04/10/2016 | Administración LocalMunicipal
Cee
Bases para a contratación temporal, mediante concurso-oposición, dun/dunha animador/a cultural

Mediante resolución da alcaldía nº 636/2016, do 27 de setembro de 2016, foron aprobadas as bases para a contratación temporal, mediante concurso-oposición, dun/dunha animador/a cultural. Publícanse, a continuación, as bases do proceso selectivo referido para coñecemento xeral: O obxecto desta convocatoria é a selección, mediante concurso-oposición, en réxime laboral temporal, dun/dunha animador/a cultural, dentro do programa de apoio á cultura “subvencións para animadores culturais” regulado pola convocatoria da Deputación da Coruña (BOP 18/11/2015) pola que se establecen os programas de apoio á cultura e o deporte, dirixidos a concellos e outras entidades locais para actividades e investimentos durante o ano 2016. As funcións a desempeñar serán desenvolver os programas culturais do concello e colaborar nos programas da Deputación provincial, así como a realización de programas de apoio na biblioteca municipal, apoio nas actividades de Casa de Cultura e axencias de lectura, Exposicións e xestión de eventos culturais, labores de animación cos distintos grupos de idade (infantil, xovenes, 3º idade,.) e, en xeral, aquelas outras que se deriven do seu posto de traballo.  Lei 7/2007, de 12 de abril, Estatuto básico do empregado público  Lei 5/1997, do 22 de xullo, de administración local de Galicia  Lei 7/1985, do 2 de abril, reguladora das bases de réxime local  Real Decreto Legislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local.  Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de seleccións de funcionarios da Administración Local.  Real Decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratación. A contratación farase baixo o réxime laboral temporal, por obra ou servizo determinado. A duración do contrato será polo período comprendido entre a súa formalización e o 31/12/2016 e a xornada laboral será de 40 horas semanais con dispoñibilidade horaria. As retribucións son as correspondentes á categoría de Técnico Superior establecidas segundo o Convenio Colectivo do persoal laboral do Concello de Cee. Publicado no DOG nº 208 do 28/10/2002. [Acordo de modificación (táboas salariais 2009 e 2010, modificación artigo 15 – xornada- e 25 – xubilación-) no BOP nº 259, 10/11/2008, acordo de modificación (artigos 11 e 15) no BOP nº 82, 13/04/2005 e DOG nº 85,04/05/2005] Publicado no DOG nº 208 do 28/10/2002. Para poder participar na selección, os aspirantes deberán reunir os seguintes requisitos: a) Ser de nacionalidade española, sen prexuízo do establecido no art.57 da Lei 7/2007, do 12 de abril, do estatuto básico do empregado público en canto resulte de aplicación e nos termos establecidos. b) Ter cumpridos os 18 anos de idade e non ter alcanzado a idade de xubilación forzosa. c) Estar en posesión dalgunha das seguintes titulacións: Técnico en Animación Sociocultural ou Diplomado en Educación Social ou habilitado ou, no seu defecto, maxisterio ou outras titulacións universitarias (grao, diplomatura, licenciatura,.). d) Estar en posesión do permiso de conducir B. e) Non padecer enfermidade nin estar afectado/a por limitación física ou psíquica que sexa incompatíbel co desempeño das correspondentes funcións. f) Non ter sido separado/a ou suspendido do servizo das administracións públicas en virtude de expediente disciplinario, nin estar inhabilitado/a por sentenza firme para o exercicio da función pública. g) Non estar incurso nos supostos de incompatibilidades previstas na lexislación vixente. O cumprimento dos requisitos entenderase referido á data de finalización do prazo de presentación de instancias, de acordo co previsto no artigo 18.2 do R. D. 364/1995, do 10 de marzo. Os que desexen tomar parte no proceso selectivo deberán facelo constar mediante unha solicitude dirixida ao alcalde do Concello segundo o modelo que figura como anexo ás presentes bases, directamente ou a través dos procedementos previstos no art.38.4 da Lei 30/1992 de réxime xurídico das administracións públicas e do procedemento administrativo común. O prazo para a presentación de solicitudes será de 10 días hábiles, que se han de contar a partir do seguinte ao da publicación da convocatoria no Boletín Oficial da Provincia. A instancia irá inescusablemente acompañada da seguinte documentación en orixinal ou fotocopia compulsada: a) Documento Nacional de Identidade. b) Titulación esixida para participar na convocatoria. c) Permiso de conducir B c) Documentos xustificativos dos méritos alegados que sexan puntuables de acordo ao previsto na base 8. Non se tomarán en conta nin serán avaliados aqueles que non queden debidamente acreditados, en todos os seus extremos no momento de presentación da instancia. Unha vez que remate o prazo de presentación de instancias, o alcalde ditará resolución pola que se declara aprobada a listaxe provisional de persoas admitidas e excluídas con indicación, se é o caso, dos motivos de exclusión, concedendo un prazo de 10 dias hábiles para a emenda das solicitudes dende a publicación da listaxe provisional no Taboleiro de Anuncios. No caso de non existir aspirantes excluídos, poderase elevar a definitiva a listaxe provisional. Esta Resolución será publicada no Taboleiro de Anuncios do Concello. O Tribunal cualificador designado pola alcaldía (en virtude do artigo 21.1. g da Lei 7/85 de 2 de abril reguladora das bases de réxime local) e en base ao establecido na Lei 7/2007 de 12 de abril, do Estatuto básico do empregado público, estará integrado polos seguintes membros: O secretario terá voz e voto nas decisións do tribunal. O tribunal non poderá constituírse, nin actuar sen a presenza, como mínimo, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta. Os membros do tribunal absteranse de intervir e farán a preceptiva comunicación á autoridade convocante cando concorran algunhas das circunstancias prevista no artigo 28.2 de Lei 30/1992 de réxime xurídico das administracións públicas ou tivesen realizado tarefas de preparación a probas selectivas nos cinco anos anteriores á publicación da convocatoria. Os aspirantes poderán recusar aos membros do tribunal cando concorran aquelas circunstancias. O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas. O tribunal non poderá aprobar nin declarar que superou o procesos selectivo un número superior de aspirantes ao de postos de traballo convocados. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. O órgano de selección levará a cabo a selección, en dúas fases: unha fase de valoración dos méritos e outra fase de oposición, propoñendo á Alcaldía, unha listaxe de aspirantes, polo orde de puntuación obtida. Poderá deixarse deserta a convocatoria se se considera procedente. En caso de empates, estes resolveranse a favor dos aspirantes que maior puntuación obtivesen no apartado de experiencia profesional e, no caso de persistir, o órgano de selección realizará sorteo. Sobre un máximo de 4 puntos. A) Titulacións relacionadas co posto de traballo a desenvolver. Máximo 1 puntos. A.1. Por título de Técnico en Animación Cultural ou Diplomado en Educación Social ou habilitado: 1 puntos. A.2. Título de Licenciado ou equivalente: 0,75 puntos. A.3. Título de Diplomado ou equivalente: 0,50 punto. B) Formación Profesional teórico – práctica en materias relacionadas coas funcións da praza obxecto de selección. Máximo 1 puntos. - 0,0033 puntos por cada hora de formación. C) Coñecementos de informática. Máximo 1 puntos. - 0,0033 puntos por cada hora de formación. D) Coñecementos de galego. Máximo 0.50 puntos. - CELGA 3: 0,25 puntos. - CELGA 4: 0,50 puntos. No seu defecto, o aspirante poderá realizar un exame que avaliará os seus coñecementos de galego. A acreditación dos méritos dos apartados A, B e C xustificaranse mediante a presentación da fotocopia compulsada dos certificados ou diplomas expedidos polos organismos ou institucións oficiais das Administracións Públicas ou incluídas nos plans de formación das mesmas. D) Experiencia Profesional. Puntuación máxima neste apartado 0,5 puntos. -Por servizos prestados na administración pública desempeñando traballos relacionados co posto a desenvolver: 0,042 puntos por cada mes completo de servizos prestados. -Por servizos prestados na empresa privada desempeñando traballos relacionados co posto a desenvolver: 0,021 puntos por cada mes completo de servizos. En ambos casos non se computarán servizos prestados por tempo inferior a un mes e os meses considéranse de 30 días naturais. No caso de servizos que non fosen prestados a xornada completa, procederase ao seu rateo, tomando en conta 40 horas á semana. Puntuarase ata un máximo de 6 puntos, e versará sobre as materias do traballo a desenvolver. Para superar esta proba, o aspirante deberá acadar un mínimo de 3 puntos, quedando eliminado do proceso en caso contrario. A proba de oposición consistirá nunha proba teórica ou práctica relacionada coa temática que se detalla a continuación: Tema 1.- Animación sociocultural: Concepto, obxectivos, funcións, modalidades, relación con conceptos afíns. Tema 2.- Claves para unha planificación útil na animación cultural: Formulación de obxectivos, Principios da planificación, Tipos de planificación, Utilidade da planificación. Tema 3.- A animación cultural en equipo: Planificación do traballo, Equipo de traballo, Conduta do equipo. Tema 4.- La intervención na animación cultural: Momentos do proceso de intervención, Dinamización sociocultural, Formas que adopta a intervención. Tema 5.- Avaliación da animación sociocultural: Fundamentos, obxectivos e enfoques, sentido e fórmula da avaliación, Metodoloxía aplicada á avaliación, Técnicas empregadas. Tema 6.- O animador sociocultural: a súa formación e modos de actuación. Tema 7.- Programación de actividades e infraestrutura para a práctica da animación sociocultural no Concello de Cee: instalacións, espazos e equipamentos. Tema 8.- Necesidade, posibilidades e obstáculos para a animación sociocultural no Concello de Cee. Rematada a cualificación das persoas aspirantes, o tribunal cualificador publicará no Taboleiro de Edictos e na páxina web do Concello a relación de aspirantes ordenados de maior a menor puntuación, e dirixirá proposta ao alcalde-presidente da Corporación, co obxecto de que este dite a correspondente resolución de nomeamento do aspirante que obtivese a maior puntuación. Agás a convocatoria, que se publicará no Boletín Oficial da Provincia, Taboleiro de edictos e na páxina web do Concello, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do Taboleiro de edictos e da páxina web do Concello. Estas bases, a súa convocatoria e cantos actos administrativos deriven delas, así como as actuacións do tribunal, poderán ser impugnadas polos interesados/as nos casos e na forma establecidos pola Lei de réxime xurídico das administracións públicas e do procedemento administrativo común e na Lei de xurisdición contencioso-administrativo. Cee, 29 de setembro 2016 O ALCALDE Asdo: Ramón Vigo Sambade SR. ALCALDE DO CONCELLO DE CEE (A CORUÑA)